પ્રધાનમંત્રી નરેન્દ્ર મોદી અને ચીનના રાષ્ટ્રપતિ શી જિનપિંગની વચ્ચે આગામી સપ્તાહમાં ચીનમાં મુલાકાત થશે. પેઇચિંગમાં વિદેશ મંત્રી સુષ્મા સ્વરાજની સાથે સંયુક્ત કોન્ફરન્સમાં સંબોધિત કરતા ચીનના વિદેશ મંત્રી વાંગ યીએ જણાવ્યુ કે, રાષ્ટ્રપતિ જિનપિંગ અને પ્રધાનમંત્રી નરેન્દ્ર મોદીની વચ્ચે વુહાનમાં 27-28 એપ્રિલના અનૌપચારિક શિખર બેઠક યોજાશે. ગયા વર્ષે ડોકલામમાં બંને દેશો વચ્ચે લાંબો સમય સુધી ચાલેલા સૈન્ય ઘર્ષણ બાદ બંને દેશોના નેતાઓની આ બેઠક મહત્ત્વપૂર્ણ માનવામાં આવી રહી છે.